趙侃

趙侃（），字至剛，號虞廷，贵州普定衛官籍，直隸嘉定縣人，明朝政治人物，進士出身。

生平
雲南鄉試榜二名舉人，天順八年（1464年）甲申科進士，二甲四十名，十月授官吏科給事中，成化十一年（1475年）十月升右給事中，十三年二月升都給事中，十五年三月升通政司右通政，提督謄黄，清理軍職誥命清咸丰元年《安顺府志·卷之三十八·人物志五》普定縣：趙侃，字虞廷，天順甲申進士。吏科給事中。有優恤邊軍、時政、人事進退不公等疏，皆痛切時弊。上皆嘉納之。陞通政司右通政，卒於官。賜諭葬諭祭。文見藝文。按：侃之政蹟已無考，謹錄墓碑於卷後以志景仰。。成化十七年五月卒，享年五十八，賜祭葬如例。《明中順大夫通政使司右通政趙侃墓誌銘》：中順大夫、通政使司右通政趙公諱侃，字正剛，厥配封儒人林氏，合葬普定岐山之陽有年矣。弘治庚申，聖天子簡拔賢俊為郡牧。趙公有子曰穀，以鄉進士銓部，驗其文行咸宜，授奉訓大夫，知雲南馬龍州事，便道省墓。顧瞻流涕曰：“嗚呼！吾父立朝大節，太史氏吳公希賢志墓有銘，鄉大夫祭有文慶延。吾今有成，父母道德不表著，奚以示諸後人？”墓左有碑，索文勒石，以狀授予。予在朝熟公名來，貴聞公行義，弗容辭。公幼失怙恃，育於長兄偉。能自樹立，遣遊於學，資性絕人，無書不讀。與鄉人遊，色平氣和，若不有其貴。至今鄉人稱厚德長者，必首及公。復起，仍居吏部，轉升都給事中。劾彈大臣，不為公論所容者，朝覲官開報不實、進退不公者，章奏不絕，權幸憚之。又陳言有“禁革宿弊”、“任賢養民”、“弭災保難”、“振舉公道”，悉切中時弊，上皆嘉納之。已亥歲，通政使司右通政缺員，上曰：“無逾趙侃。”即以授公，進推中質大夫，輿論咸以得人相慶。公位至金紫，恪職不懈。暇日手不釋卷，訓子穀以成名，及孫以武功屢升至普定指揮使，皆公之力也。人間邃德，賴有成就，名登顯官。公年五十有八，歿於成化辛丑五月二十七日，葬於成化壬寅冬月吉日。皇上為震悚，遣官諭祭，思典殊常。內外無閑言，歿則吊與者必盡哀。今三十餘年，人皆道之弗已，可謂成德君子矣。穀得五品大夫，階銀魚銅符，輝耀閭里。穀有子曰愈，資器宏偉，人咸異之。趙氏之澤未艾也，天之福善於是乎。銘曰： 有美趙氏，世德昭然。厥分延蔓，爰及於公。系牲有石，刻祠於中。式昭公後，嗣慶無窮。

家族
曾祖趙文政。祖父趙興甫。父趙華。母董氏，繼母朱氏。慈侍下。兄俊、傑、伟。弟份。《天順八年進士登科錄》

子趙穀，舉人，官雲南馬龍州知州。

参考文献
 《通政使司右通政趙侃傳》（實錄）

Category:明朝吏科给事中
Category:明朝吏科都給事中
Category:明朝右通政
Category:安顺人
Category:赵姓